da en da nl ca da da da es da da da da da da da da da da da da da da da da da da en da da de da da da da de da da da da da da da da da da da da da nl da en da da es nl da
Sjællandsk kolonihaveforening ramt af alvorlig fjerkræsygdom | Fødevarestyrelsen
2.6.2022 17:05:26 CEST | Fødevarestyrelsen
Fødevarestyrelsen har fundet Newcastle Disease i blandt andet duer i en kolonihaveforening i Næstved.
I Næstved har Fødevarestyrelsen oprettet 3-kilometers beskyttelseszoner og 10-kilometers restriktionszoner rundt om en kolonihaveforening og en anden smittet adresse.
Fødevarestyrelsen påbegynder senere i dag aflivningen af i alt ca. 1100 duer, høns og andre prydfugle fra en kolonihaveforening på Ålestokkevej i Næstved. Det sker efter, at analyseresultater fra Statens Serum Institut viste, at der er Newcastle Disease blandt dyrene. Prøver blev indsendt, da der i dyreholdet blev konstateret usædvanligt mange syge og døde duer. Det er første gang siden 2005, at myndighederne finder fjerkræsygdommen i Danmark.
Kolonihaveforeningen tæller i alt 23 medlemmer med både duer, hobbyhøns og andre prydfugle. Også duer på en anden adresse i området er ramt. Newcastle Disease er dødelig for de fleste arter af fjerkræ og fugle, men ikke farlig for mennesker, heller ikke hvis man spiser æg eller kød fra smittede dyr.
I fjerkræerhvervet er det obligatorisk at vaccinere mod Newcastle Disease, så hos Fødevarestyrelsen er dyrlægerne ikke bekymret for, at sygdommen spreder sig til landets store hønse- og kalkunfarme, sådan som det har været tilfældet med fugleinfluenza. Men i kolonihaveforeningen i Næstved skal alle fugle aflives. Af hensyn til dyrevelfærden og af hensyn til eksporten.
Udbruddet med Newcastle Disease betyder desværre, at vi risikerer at lande uden for EU lukker for blandt andet importen af danske æg og fjerkræ i minimum tre måneder. Det betyder tabte eksportindtægter for erhvervet i millionklassen', forklarer Mette Kirkeskov Sie, veterinærchef i Fødevarestyrelsen. Herfra går man nu i gang med at undersøge om fjerkræsygdommen har spredt sig til fugle hos hobbyavlere, der kan have købt æg og fjerkræ fra kolonihaveforeningen i Næstved eller på anden vis har været i kontakt med haveforeningen.
Fødevarestyrelsen har oprettet  3-kilometers beskyttelseszoner og 10-kilometers restriktionszoner rundt om hhv. kolonihaveforeningen og den anden smittede adresse. Inden for zonerne gælder bl.a.:
Det er forbudt at sælge og flytte æg, høns og andre fugle, med mindre man får en særlig tilladelse fra Fødevarestyrelsen.
Ejerne af fjerkræ og fugle skal holde dyrene isoleret og beskyttet mod kontakt til andre dyr, herunder vilde fugle.
Alle fjerkræejere i 3 km-zonerne skal desuden registrere deres fugle på landbrugsindberetning.dk.
Læs bekendtgørelse om restriktionszoner her og her
Se zonernes placering på zoner.fvst.dk
Fødevarestyrelsens pressetelefon 22 84 48 34.
I Næstved har Fødevarestyrelsen oprettet 3-kilometers beskyttelseszoner og 10-kilometers restriktionszoner rundt om en kolonihaveforening og en anden smittet adresse.
72 27 69 00​http://www.foedevarestyrelsen.dk/
Følg pressemeddelelser fra Fødevarestyrelsen
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Fødevarestyrelsen
Nu kommer mørket: Husk D-vitamin hver dag3.10.2022 13:51:20 CEST | Pressemeddelelse
Knap hver 5. dansker, der ikke tager vitamintilskud, har mangel på D-vitamin om foråret. Fødevarestyrelsen anbefaler, at alle fra 4 år tager D-vitamin fra begyndelsen af oktober til og med april.
Fugleinfluenza i Nordtyskland får konsekvenser i Sønderjylland14.9.2022 15:48:18 CEST | Pressemeddelelse
Et udbrud med fugleinfluenza i Nordfriesland, tæt ved den dansk-tyske grænse, lægger begrænsninger på danske fjerkræfolk i og omkring Rudbøl
Fødevarestyrelsen advarer mod fugleinfluenza14.9.2022 10:54:19 CEST | Pressemeddelelse
Fugleinfluenza breder sig lige nu blandt fuglevildt i naturen. Så pas på, du ikke spreder fugleinfluenza til dine høns eller andet fjerkræ, advarer Fødevarestyrelsen.
Pas på spisesvampens dobbeltgænger: Hvert år bliver mange forgiftet8.9.2022 12:19:46 CEST | Pressemeddelelse
Hvert år bliver svampejægere alvorligt syge, fordi de forveksler giftige svampe med spisesvampe. Fødevarestyrelsen opfordrer til at tjekke svampen grundigt, inden den ryger i stuvningen.
Fødevarestyrelsen kontrollerer malkekøernes klove1.9.2022 09:00:00 CEST | Pressemeddelelse
Lidelser i klovene er et stort problem for malkekøerne. De kommende måneder kontrollerer Fødevarestyrelsen dyrenes klovsundhed, og om køerne får den behandling, de skal have.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022